**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 238/2010 Z. z., ktorým sa ustanovujú podrobnosti o podmienkach prenajímania, predaja, zámeny a nadobúdania nehnuteľností Slovenským pozemkovým fondom v znení neskorších predpisov |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |  **☐**  Materiál nelegislatívnej povahy |
|  **☒**  Materiál legislatívnej povahy  |
|  **☐**  Transpozícia práva EÚ  |
|  |
| **Termín začiatku a ukončenia PPK** | 11.-16.12.2020 |
| **Predpokladaný termín predloženia na MPK\*** | december 2020 |
| **Predpokladaný termín predloženia na Rokovanie vlády SR\*** | január 2020 |

|  |
| --- |
| **2. Definícia problému** |
| V súčasnosti nie je výška nájomného účtovaného Slovenským pozemkovým fondom (ďalej len „fond“) určená všeobecne záväzným právnym predpisom. Na účel určenia výšky nájomného, ktoré účtuje fond ako správca majetku štátu, ktorý nie je podnikateľským subjektom, nemožno aplikovať inštitút obvyklej výšky nájomného ustanovený s účinnosťou od 1.5.2018 zákonom č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov. Inštitút obvyklej výšky nájomného predstavuje len štatistický výstup vypočítaný v zásade ako priemer výšky skutočného nájomného za každé katastrálne územie.  |
| **3. Ciele a výsledný stav** |
| Návrh nariadenia vlády sa predkladá z dôvodu potreby ustanoviť záväzný spôsob určenia výšky nájomného účtovaného fondom za prenájom poľnohospodárskych pozemkov vo vlastníctve štátu a nezistených vlastníkov. Základnými cieľmi návrhu nariadenia vlády je, aby - výška nájomného za 1 ha poľnohospodárskeho pozemku bola založená na objektívnych exaktných a overiteľných kritériách,- základom pre výpočet nájomného bola primárne bonitovaná pôdnoekologická jednotka (BPEJ) a následne koeficient nákladovosti a návratnosti investície a koeficient vplyvu klimatickej zmeny,- sa nový výpočet výšky nájomného aplikoval od roku 2021.Zároveň sa ustanoví päťročná periodicita prehodnocovania určenej výšky nájomného. |
| **4. Dotknuté subjekty** |
| Slovenský pozemkový fond, nájomcovia poľnohospodárskych pozemkov, ktoré spravuje a s ktorými nakladá Slovenský pozemkový fond, obce |
| **5.  Alternatívne riešenia** |
| Alternatíva 0: Ponechanie absencie osobitnej úpravy výšky nájomného účtovaného fondom za prenájom poľnohospodárskych pozemkov vo vlastníctve štátu a nezistených vlastníkov - hrozba značných hospodárskych škôd spočívajúcich v zaťažení nájomcov v prípade, ak by nájomné fond určoval podľa obvyklej výšky nájomnéhoAlternatíva 1: osobitná úprava výšky nájomného navrhnutá v návrhu nariadenia vlády |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          **☐**   Áno            ☒  Nie |
| **7.  Transpozícia práva EÚ**  |
| nie |
| **8.  Preskúmanie účelnosti\*\*** |
| nie |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy | **☒  Pozitívne** | **☐ Žiadne** |  **☒ Negatívne** |
| **☒** Áno |  **☐** Nie |  **☐**   Čiastočne |
| **Vplyvy na podnikateľské prostredie**    z toho vplyvy na MSP | **☒ Pozitívne** | **☐ Žiadne** | **☒   Negatívne** |
| **☒**  Pozitívne |  **☐** Žiadne |  **☐**   Negatívne |
| **Sociálne vplyvy** | **☐     Pozitívne** | **☒     Žiadne** | **☐    Negatívne** |
| **Vplyvy na životné prostredie** | **☐     Pozitívne** | **☒    Žiadne** | **☐   Negatívne** |
| **Vplyvy na informatizáciu** | **☐     Pozitívne** | **☒     Žiadne** | **☐   Negatívne** |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe | **☐     Pozitívne** | **☒     Žiadne** | **☐   Negatívne** |
| **☐     Pozitívne** | **☒     Žiadne** | **☐   Negatívne** |
| **Vplyvy na manželstvo, rodičovstvo a rodinu** | **☐     Pozitívne** | **☒     Žiadne** | **☐   Negatívne** |

|  |
| --- |
| **10.  Poznámky** |
| Deklaruje sa pozitívny aj negatívny vplyv na rozpočty obcí.Tento vplyv vyplýva z dvoch faktov: obce vystupujú v postavení nájomcu pozemkov od SPF a zároveň sú správcami miestne dane z pozemkov, ktorých platiteľom sú nájomcovia pozemkov od SPF. Zníženie, resp. zvýšenie nájomného sa preto odrazí na nákladoch obcí na toto nájomné v prípadoch, kedy je obec nájomcom. Tento vplyv však nie je možné kvantifikovať.Zmeny výšky nájomného sa odrazí aj na nákladoch, resp. úsporách nájomcov na pozemkoch SPF, ktorí sú platiteľmi dane za pozemky. Správcom a prijímateľom tejto dane sú obce. To môže mať teda vplyv na počet a likviditu týchto subjektov, čo sa odrazí na objeme vybratých miestnych daní. Ani tento vplyv nie je však možné kvantifikovať, pretože nie je možné predpovedať, aký dôsledok bude mať zmena výšky nájomného, koľko subjektov uzatvorí so SPF nájomné zmluvy atď. |
| **11.  Kontakt na spracovateľa** |
| e-mail: robert.calfa@land.gov.sk, tel.: 02/59 266 200andrej.vasek@land.gov.sk, tel.: 02/59 266 418martin.illas@land.gov.sk, tel.: 02/59 266 404 |
| **12.  Zdroje** |
| * katastrálne územia, BPEJ, hranice dielov pôdnych blokov LPIS, cena poľnohospodárskeho pozemku podľa vyhlášky č. 38/2005 Z. z., kultúry LPIS, daňové zaťaženie daňou z príjmu, úroková mieru úverov, predpokladaná návratnosť investície do pôdy, teplotno-vlhkostná charakteristika kategorizovaná podľa klimatickej klasifikácie,
* NPPC (VÚPOP), SHMÚ
* Výročná správa Slovenského pozemkového fondu za rok 2019
* Štatistická ročenka Úradu geodézie, kartografie a katastra Slovenskej republiky o pôdnom fonde v SR podľa údajov katastra nehnuteľností k 1. januáru 2020
* Správa o poľnohospodárstve a potravinárstve v Slovenskej republike za rok 2018 (Zelená správa)
 |
| **13.  Stanovisko Komisie pre posudzovanie vybraných vplyvov z PPK** |
| stanovisko komisie **(predbežné pripomienkové konanie)****k materiálu****Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 238/2010 Z. z., ktorým sa ustanovujú podrobnosti o podmienkach prenajímania, predaja, zámeny a nadobúdania nehnuteľností Slovenským pozemkovým fondom v znení neskorších predpisov****I. Úvod:** Ministerstvo pôdohospodárstva a rozvoja vidieka SR dňa 10. decembra predložilo na PPK materiál *„Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 238/2010 Z. z., ktorým sa ustanovujú podrobnosti o podmienkach prenajímania, predaja, zámeny a nadobúdania nehnuteľností Slovenským pozemkovým fondom v znení neskorších predpisov“*, spolu so žiadosťou o skrátenie PPK. Komisia tejto žiadosti vyhovela. Materiál predpokladá negatívne vplyvy na rozpočet verejnej správy a pozitívne vplyvy na podnikateľské prostredie, vrátane pozitívnych vplyvov na malé a stredné podniky. **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K vplyvom na podnikateľské prostredie**Komisia žiada predkladateľa, aby v Doložke vybraných vplyvov a Analýze vplyvov na podnikateľské prostredie vyznačil, doplnil, popísal a vyčíslil aj negatívne vplyvy na podnikateľské prostredie.Predkladateľ materiálu v Analýze vplyvov na podnikateľské prostredie uvádza, že v dôsledku úpravy výpočtu výšky nájomného dochádza k zníženiu, resp. k zvýšeniu nákladov v porovnaní s obvyklou výškou nájomného (OVN) za rok 2019. Ak teda bude dochádzať aj k zvýšeniu nákladov, ako uvádza predkladateľ, návrh negatívne ovplyvní jednotlivých nájomcov poľnohospodárskych pozemkov.**K doložke vybraných vplyvov**V časti 9 doložky vybraných vplyvov Komisia odporúča navrhovateľovi špecifikovať vplyv návrhu na rozpočet verejnej správy v časti "z toho rozpočtovo zabezpečené vplyvy". V doložke vybraných vplyvov je potrebné aktualizovať termíny predloženia predmetného materiálu na PPK, MPK a na rokovanie vlády SR.**K vplyvom na rozpočet verejnej správy**Predkladateľ vo vypracovanej doložke vybraných vplyvov označil vplyvy materiálu na rozpočet verejnej správy ako negatívne bez označenia ich rozpočtovej zabezpečenosti. V analýze vplyvov na rozpočet verejnej správy je kvantifikovaný očakávaný výpadok nedaňových príjmov Slovenského pozemkového fondu z prenájmu poľnohospodárskych pozemkov vo vlastníctve štátu a nezistených vlastníkov v roku 2021 v sume 4 500 000 eur. V tejto súvislosti Komisia uvádza, že predkladateľ je v prípade identifikovania negatívnych vplyvov na rozpočet verejnej správy povinný podľa § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, ako aj podľa platnej Jednotnej metodiky na posudzovanie vybraných vplyvov vypracovať analýzu vplyvov na rozpočet verejnej správy s kvantifikáciou negatívneho vplyvu návrhu nariadenia vlády SR na rozpočet verejnej správy na bežný rok a tri nasledujúce rozpočtové roky a uviesť návrh na úhradu úbytku príjmov. Predkladateľ síce vypracoval analýzu vplyvov na rozpočet verejnej správy, ale tá neobsahuje kvantifikáciu predpokladaných negatívnych vplyvov na rozpočet verejnej správy na bežný rok a tri nasledujúce rozpočtové roky. Keďže navrhovaná platnosť a účinnosť nariadenia vlády SR nie je časovo limitovaná, Komisia žiada vypracovať analýzu vplyvov na rozpočet verejnej správy na bežný rok a tri nasledujúce rozpočtové roky. Analýza vplyvov na rozpočet verejnej správy tiež neobsahuje žiaden návrh na úhradu úbytku príjmov Slovenského pozemkového fondu, a teda rozpočtu verejnej správy. Uvedené Komisia žiada doplniť do časti 2.1.1. analýzy vplyvov na rozpočet verejnej správy. Súčasne v doložke vybraných vplyvov Komisia žiada v časti 9. označiť rozpočtovú zabezpečenosť vplyvov možnosťou „áno“, aby bolo zrejmé, že všetky negatívne vplyvy na rozpočet verejnej správy budú rozpočtovo zabezpečené. V tabuľke č. 1 analýzy vplyvov na rozpočet verejnej správy Komisia žiada uviesť rozpočtové krytie negatívneho vplyvu na rozpočet verejnej správy v riadkoch „Financovanie zabezpečené v rozpočte“ a „Financovanie zabezpečené v rozpočte v tom: za každý subjekt verejnej správy / program zvlášť“ tak, aby v riadku „Rozpočtovo nekrytý vplyv / úspora“ boli vo všetkých rokoch nulové hodnoty. MF SR uvádza, že s predmetným materiálom bude možné súhlasiť pod podmienkou, že negatívne vplyvy na rozpočet verejnej správy budú rozpočtovo zabezpečené. Súčasne je potrebné v tabuľke č. 1 doplniť SPF do riadkov „Príjmy verejnej správy v tom: za každý subjekt verejnej správy zvlášť“ a „Príjmy verejnej správy - vplyv na ostatné subjekty verejnej správy“. Navyše v tabuľke č. 3 nie je uvedený negatívny vplyv na nedaňové príjmy Slovenského pozemkového fondu v roku 2021 v sume - 4 500 000 eur. V tabuľke č. 1 analýzy vplyvov na rozpočet verejnej správy sa uvádza negatívny vplyv na príjmy rozpočtu verejnej správy v sume - 4 500 000 eur, pričom v časti 2.2.4. Výpočty  vplyvov na verejné financie sa uvádza výpadok príjmov Slovenského pozemkového fondu na úrovní cca 2 500 000 až 3 000 000 eur. Uvedenú nezrovnalosť Komisia žiada odstrániť. Zároveň v časti 2.2.4. Komisia žiada uviesť očakávaný výpadok nedaňových príjmov Slovenského pozemkového fondu z prenájmu pozemkov v porovnaní so schváleným rozpočtom Slovenského pozemkového fondu na roky 2021 až 2023 uznesením vlády SR č. 655 zo 14. októbra 2020 k návrhu rozpočtu Slovenského pozemkového fondu na roky 2021 až 2023. Komisia upozorňuje, že je irelevantné porovnávať vplyv predmetného návrhu nariadenia vlády SR s indikatívnym údajom na rok 2021, ktorý bol súčasťou rozpočtu Slovenského pozemkového fondu na roky 2020 až 2022. V časti 2.2.4. analýzy vplyvov na rozpočet verejnej správy sa uvádza, že v súvislosti s návrhom nariadenia vlády SR sa očakáva výpadok príjmov na podpoložke 212001. Podľa platnej ekonomickej klasifikácie rozpočtovej klasifikácie sa na podpoložke 212001 evidujú príjmy z úhrad za vydobyté nerasty. Komisia preto žiada uviesť číslo správnej podpoložky ekonomickej klasifikácie rozpočtovej klasifikácie pre evidovanie príjmov z prenajatých pozemkov, a to 212002. **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.**Vyjadrenie predkladateľa**K vplyvom na rozpočet verejnej správyVýpadok príjmu sa uvádza v porovnaní s plánovanou hodnotu príjmu na rok 2021. SPF tento odhad naviazal obvyklú výšku nájomného (OVN), ktorá sa však medziročne mení. Vyčíslený vplyv je výsledok porovnania s možným príjmom SPF z OVN za rok 2019. Reálne plány príjmu na roky 2022, 2023 a 2024 preto dnes ešte neexistujú. OVN za rok 2020 bude známa až 30.6.2021 a OVN za rok 2021 až 30.6.2022 atď. Výpadok na roky +1 a +2 sa určuje na základe údajov podľa uznesenia vlády č. 655 zo 14.10.2020. Reálny plánovaný príjem SPF z nájomného za roky +1, +2 a +3 bude už stanovený podľa novelizovaného nariadenia vlády č. 238/2010 Z. z. |